Diebangedi di re botša ganyenyane ka Maria nywageng e meraro le seripa ya bodiredi bja Jesu. Lega go le bjalo, gopola gore e ka ba e be e le mohlologadi—mma yo a se nago molekane, mohlomongwe a sa na le bana ba banyenyane ba šetšego ka gae. Go tloga go kwagala ge e ba a be a sa kgone go latela Jesu ge a be a dira boboledi nageng ya gabo. (1 Timotheo 5:8) Lega go le bjalo, o ile a tšwela pele a naganišiša ka dilo tša moya tšeo a ilego a ithuta tšona ka Mesia e bile a eya dipokanong sinagogeng ya lefelong la gabo ka ge lapa le be le tlwaetše go dira seo.—Luka 2:19, 51; 4:16. Na ka dinako tše dingwe o ikwa e ka o tswaleletšwe ntle mo bophelong? O lekile mamati a mantši, eupša wa hwetša gore selo o se hwetšago moo ga se go hole ka selo le gatee? Na o nyaka mojako woo o išago bophelong bjo bo kgotsofatšago? Ge e ba go bjalo, Jesu ke tsela! Jesu o boletše gore, “Ke nna mojako, mang le mangy o a tsenago ka nna o tla phološwa, gomme o tla tsena le go tšwa, a ba a hwetša mafulo” (Johane 10:9).